Goude bezañ bet stummet e Bro-Chall e tistroas de vro, da Bointe-Noire ma oa eil-letanant e 1962 ha letanant e 1963. E miz Gouere 1968 e voe harzet un nebeud dezvezhioù, a-raok bezañ dieubet gant soudarded all. E miz Eost e krouas ar Conseil National de la Révolution (Kuzul Broadel an Dispach) hag e miz Gwengolo e voe lakaet Alphonse Massamba-Débat da reiñ e zilez. Alfred Raoul a voe lakaet neuze e penn ar Stad daoust ma oa ar galloud gant Ngouabi e gwirionez. Dan 31 a viz Kerzu 1968 ech eas Ngouabi da brezidant Kongo da vat.